30.08.2022

15:55 PM

Procesverbal

Dëgjim buxhetor për personat me nevoja të veçanta

Takimin e hap Fatmir Shurdhani, prezanton të pranishmit, i falënderon për pjesëmarrje secilin veç e veç, për herë të parë kemi një dëgjim publikë të tillë, nuk kemi pasur raste të tilla që të i shprehim pakënaqësitë tona, kalon fjalën te Drejtori i Buxhetit dhe Financave z. Riad Rashiti.

Drejtori i Buxhetit dhe Financave z. Riad Rashiti i falënderon të pranishmit, shpalosë prezantimin e KAB-it, ne kemi pritur që ky dëgjimi publik të jetë i një formati tjetër, jo vetëm me anëtaret e Shoqatës Hendikos-it dhe Organizatave tjera.

Kërkoj nga ju që të keni kërkesa konkrete, kategoritë te cilat kanë nevojë për mbështetje financiare , tregon për takimet të cilat i kanë pasur me drejtorit dhe OJQ-të, nuk do të lëshohem që të ju paraqes se sa kemi buxhet si Komunë në Investime Kapitale, por do të doja të ndalemi në pjesën se si mund të ju ndihmojmë ne, me subvencione dhe me punësim, kërkojë që të i paraqiteni ju nevojat e juaja prioritete , 2 ose 3 kërkesa prioritete do të mundim të i plotësojmë, këtu prezentë kemi Drejtoreshën e Shëndetësisë znj Aurora Osmani, që mund të i jepni direkt kërkesat, nevojat e juaja sa i përket Shëndetësisë, Drejtori i Shërbimeve Publike z. Mentor Mihovci, nuk është prezent por do të mundohemi që bashkërisht të i plotësojmë të gjitha kërkesat e juaja, iniciativa e drejtoreshës së shëndetësisë është punësimi i personave me nevoja të veçanta, pastaj do të vazhdojmë në të gjitha drejtoritë, pastaj në ndërmarrje Publike, Publiko-Private në institucione Komunale, pastaj do te shohim mundësinë se si të i bëjmë punësimet edhe në sektorin Privat, do të mundohemi të e gjejmë marrëveshjen e duhur, formulën e duhur, do të bashkëpunojmë me OJQ-të që merren me personat me aftësi të kufizuara, do të mundohemi që së paku 20 persona t’i punësojmë, kërkoj nga ju që të i ofroni kërkesat, sugjerimet këshillat, do të jemi gjithmonë bashkërisht me ju. Ky vit është shpallur si viti i personave me aftësi dhe nevoja të veçanta.

z. Riad Rashiti, hap diskutimin me të pranishmit

Diskutim

Znj.Havushe Islami, çfarë keni planifikuar për personat me aftësi të kufizuara në dëgjuara dhe të folur?

Çfarë keni bërë për qasje në informacion për këta persona?

Ne kemi marr një premtim nga znj.Leonora Morina Bunjaku, nënkryetarja e Komunës, se në momentin që do të jetë në pozitë udhëheqëse në Komunë, do të interesohet dhe do të punojë në këtë drejtim, por nuk ka marr hapin me të vogël për ketë çështje.

Në kohën e zgjedhjeve lokale apo qendrore, çdo premtim është bërë edhe në përkthim për shurdhmemecet, tani çka?

Drejtori i DBF, thotë se të falënderoj Havushe, ky është qëllimi ynë që jemi sot këtu, të marrim kërkesat e juaja dhe të iu paraqesim mundësitë që ofron komuna, për këtë kategori komuna ka mundësi qe ta kryej kërkesën tuaj, ju lusë që të na e sjellin projektin se sa mund të i kushtoj komunës një projekt i tillë. Kërkoj nga ju Havushe, që bashkërisht me këshilltaren komunale znj.Suzana Selimi, e cila është këtu ta bëni kërkesën për këtë kategori.

Bajram ……. Havushi foli për personat e shurdhër, por është e njëjta edhe për personat e verbër, subjektet e tjera politike e kanë nënshkruar marrëveshjen e krijimit të një neni, kodi për personat e verbër, por të merren parasysh edhe organizatat, drejtoresha ka marr iniciativa për punësimin e personave me aftësi të kufizuara, kemi edhe vendimin e kryeministrit ku thotë qe administratat komunale te japin qasje, por Kryetari i Komunës ma ka kthye vendimin se kjo është çështje e ministrisë .

Unë plotësisht kam besim te ju, qe keni guximin, keni sinqeritetin që të e rrihni tavolinën për ne.

Drejtori i DBF z. Riad Rashiti vet prezenca jonë tregon se kemi vullnetin dhe jemi të gatshëm që të bëjmë punë të hairit, bashkërisht jemi duke punuar me shumë vullnet bashkë me Kryetarin z. Alban Hyseni në këtë drejtim.

Hapësira e cila është uzurpuar nga deponia do të largohet së shpejti, subvencione për rregullimin e çatisë se Hendikosit dhe nxehjen, ju lutem bëjini kërkesat në mënyre zyrtare dhe të adresuara aty ku duhet .

Pyetje për organizatat , aftësim profesional a ju janë përgjigjur pozitivisht ndonjëherë, a keni listë ju OJQ-të të personave që janë të aftë profesionalisht, por që janë me nevoja të veçanta?

OJQ-t do t’ua sjellim.

Avdyli e dimë se kur thoni ju edhe e bëni. Flas për qeverisjen e PDK-së , për bllokimin e rrugës tek rrethi në qendër, ishte e vetmja qasje për ne me karroca e cila na u mbyll, së shpejti unë do të kaloj në dializë për shkak të lëndimit të boshtit kurrizor, arsyeja është kapërcimi i barrierave, ju e dini se un së bashku me personat tjerë me aftësi te kufizuar dëshirojmë të na mundësoni qasjen me te lehte në rrugë, ta keni parasysh i nderuar drejtore dhe drejtoresh.

Kryetari i qendrës z. Fatmir Shurdhani kemi biseduar me drejtorin e QSHP, për mundësinë e qasjes së personave me aftësi të kufizuara, si në pjesën e informacionit po ashtu edhe me atë fizike, në lagjen “Dardania” duhet të intervenohet në qasjen e personave të verbër, rruga e Prishtinës, Çerdhja ”Ardhmëria” trotuari është asfaltuar komplet , qasja nga trotuari në zebra nuk është pjesë e ulur, qasja në institucione publike nuk është e rregulluar, nuk mund të hysh në objekte komunale për shkak se nuk ka vend për lëvizje me karrocë dhe personat e verbër.

Tek aftësimi profesional kemi problem me CHAP-in, sepse nuk i pranon dhe nuk i krijon mundësi aftësimit profesional . Njerëzit kanë shkuar dhe janë kthyer prapë sepse nuk i kanë pranuar.

Në kuvendin e fundit të KK Gjilanit, Hendikosi është përmend për keq , objekti që kemi është 20X20 dhe dy katësh, kur të flasin për Hendikosin të kenë kujdes, le të bëjnë matje të sakta .

Drejtori i DBF z. Riad Rashiti në vitin 2022, jemi duke funksionuar me miratim te buxhetit ne vitin 2021 , sot ne flasim për vitin 2023 , un nuk jam ekspert i shërbimeve dhe veprimtarisë që ju ofroni. Subvencionet që ndahen për OJQ keqpërdoren, por do të kërkojmë llogaridhënie. Avdyl në takim të bordit un e kam ngritur këtë shqetësim. Qasjen në institucione , ju lusë që në ditët e ardhshme të vini me një listë, se ku duhet që të intervenohet, në DBF nuk keni qasje këtë e di vet sepse me sy te mi e shohë qe nuk ka, në Drejtorin e Bujqësisë dhe Pylltarisë nuk ka, tek soliteri nuk ka, tek zyra e Kryetarit nuk ka, ne bashkërisht së bashku me juve dhe bashkë me Kryetarin do të kërkojmë që kërkesa e juaja të realizohen sa më shpejt . Tek Chap-i do t’i marrë drejtorët dhe kërkoj që të vini edhe ju përfaqësuesit e këtyre kategorive që të vini dhe të bisedojmë me ta për problemet dhe mundësinë e trajnimit të personave me aftësi të kufizuara . Kërkoj nga ju dhe nga të gjitha organizatat , të na i sjellin një listë se sa persona kane dëshirë që të aftësohen profesionalisht, ju lusë të na e sjellin një listë të tillë që të mund të ndajmë buxhet për trajnimin e tyre .

Bajrami, ju jeni një mik i vjetër i personave me aftësi të kufizuara , kërkoj nga ju që të na ndihmoni në rregullimin e sistemit të ngrohjes pasi që e kemi me naftë , kemi nevojë për një kopsht të fëmijëve , në katin e dytë dritaret të ndërrohen , tek lista e trajnimeve brenda javës do të ju sjellim listat , por unë personalisht deri të premten do ta përfundojë , çështjen e Organizatave te japin Raport të punës dhe llogaridhënie .

Drejtoresha e Shëndetësisë zonja Aurora Osmani, për Hendikosin ndoshta kemi rënie të buxhetit por për shoqatën e personave të verbër tek ta ka ngritje 25 mije euro janë ndarë.

Havushe, në kohën e pandemisë në komunën tonë nuk ka pasur qasje në informacion, personat e shurdhër nuk kanë pasur aspak njohuri se çka po ndodhë me ta, në spital nuk e kanë ditë se çfarë terapie po marrin .

Yllka Sermaxha, unë jam viktimë e luftës, që në moshën 5 vjeçare e di derën e Hendikosit , në moshën 8 vjeçare sëmundjen epilepsisë e kam si pasojë të traumave të luftës, kërkoj një vend të punës.

Drejtori i Bujqësisë z.Bajram Isufi i përshëndet te gjithë të pranishmit thotë se shumicën prej tyre i njohë me vite të tëra. Para 10 viteve jemi munduar shume për ju, por me vjen vërtet keq që pas 10 viteve situate është e njëjtë, ju duhet të keni perspektivë të veçantë, tek çështja e punësimit do të e shohim mundësinë sa më të lehtë dhe mundësinë sa më të madhe për punësimin e këtyre personave , nuk jemi duke bërë premtime se do të futeni në punë, as premtime për fushatë, por bashkërisht me të gjitha institucionet komunale, do të mundohemi që të ju bëjmë zgjidhje për punësim, ne si drejtor nuk mundemi me pranua askënd në punë, ketë e bënë vetëm Kryetari z. Alban Hyseni.

Tek çështja për rregullimin e parkut Drejtoria e Bujqësisë ka drunje dekorativ, kemi mundësi të i mbjellim , fale punës tonë të përbashkët, kemi arrite të sigurojmë 50 mije ero të cilat janë nga pagimi i taksave komunale të cilat i keni kryer ju si qytetar e që i kemi ndarë të domosdoshme për trajtimin e qenve endacak , hapësira e depos këtu pranë Hendikosit do të largohet së shpejti, por unë Bajram Isufi ju them se do e keni mbështetjen time çdo herë. Ju faleminderit!

Drejtori i DBF z.Riad Rashiti lut të pranishmit të marrin fjalën .

Pasi që askush nuk ka asgjë për të shtuar takimi mbyllet ne orën 5:23 PM